**Teodoros Angelopulos** (grč. *Θεόδωρος Αγγελόπουλος*), poznat i kao **Teo Angelopulos** (27. 4. 1935. – 24. 1. 2012.) je bio grčki filmski režiser, scenarista i producent, dobitnik brojnih filmskih nagrada na festivalima širom sveta.

Biografija
----------

Angelopulosa smatraju klasikom grčkog intelektualnog filma koji je zahvaljujući njemu postao poznat i svetskoj javnosti. Počeo je sa kratkometražnim filmovima 1963. i na početku se uglavnom bavio istorijom Grčke, kao u trilogiji „Dani 1936" iz 1972, „Putujući glumci" 1975 i „Lovci" 1977, kroz koje prikazuje noviju grčku istoriju. Kasnija ostvarenja, koja su mu donela i svetsku slavu, bavila su se kako grčkom mitologijom, tako i savremenim političkim temama.

Bio je jedan od članova žirija na 28. Berlinalu 1978. godine.

U bogatoj karijeri koja je trajala četrdeset godina dobio je brojna priznanja, od kojih je svakako najveća Zlatna palma na Kanskom filmskom festivalu za film „Večnost i jedan dan" 1995. godine.

Dobijao je nagrade i na Berlinskom forumu, Mostri, Japanu. Eksperimentalni film „Aleksandar Veliki" dobio je 1980. nagradu „Zlatni lav" u Veneciji, dok je za „Predeli u magli" dobio srebro na Vencijanskom festivalu 1988. „Prekinuti korak rode" 1991. nagrađen je u Bolonji i na festivalu u Sidneju. Za film „Pogled Odiseja" pripala mu je posebna nagrada kritike na Kanskom festivalu 1995.

Posle osvajanja „Zlatne palme" u Kanu 1995. za film „Večnost i jedan dan", čuveni grčki režiser skrenuo je na sebe pažnju i filmovima, „Plačući lug", „Prašina vremena" snimljen 2008. i „Nevidljivi svet" 2011. Britanski filmski kritičari Derek Malkolm i Dejvid Tomson su Angelopulosa proglasili za jednog od najvećih svetskih režisera.

Pravnik po obrazovanju, Angelopulos je radio i kao novinar i filmski kritičar, bio je osnivač časopisa „Savremeni film". Bio je počasni profesor Briselskog univerziteta, i Univerziteta u Eseksu, Nantera u Parizu. Njegov prepoznatljiv stil bili su lagani, dugi kadrovi, epizode praćene naracijom kao što je, recimo, njegov film „Putujući svirač", scene dovedene do perfekcije.

Tokom snimanja filma „*Drugo more*" u Pireju, na njega je prilikom prelaska ulice naleteo motocikl i naneo mu teške telesne povrede. Umro je od posledica udesa 24. januara 2012. godine. *Očevici kažu da se sve odigralo u sekundu: 77-godišnji Angelopulos je u sumrak, negde oko 19 časova prelazio kolovoznu traku prometne saobraćajnice u južnom predgrađu kako bi nešto objasnio glumcima kada je na njega naleteo motor. Režiser je odmah prevezen u bolnicu ali su povrede bile vrlo teške i lekari koji su se za njegov život borili nekoliko sati, nisu uspeli da ga spasu.*

Literatura
----------

* Horton, Andrew (1999). The Films of Theo Angelopoulos: A Cinema of Contemplation. Princeton, New Jersey: Princeton University Press. ISBN 978-0-691-01005-2.
* Syska, Rafał (2008). Poetry of Pictures: Theo Angelopoulos Films. Kraków: Rabid. ISBN 978-83-60236-34-5.

Eksterni linkovi
----------------

|  |  |
| --- | --- |
|  | U Wikimedijinoj ostavi nalazi se članak na temu: **Theodoros Angelopoulos** |

* Teo Angelopulos na sajtu IMDb
* Službena veb prezentacija
* Sećanje: Teo Angelopulos (1935-2012) („Politika", 27. januar 2012)

| * p
* r
* u
Filmovi koje je režirao Theo Angelopoulos |
| --- |
| 
* *Broadcast* (1968)
* *Reconstitution* (1970)
* *Days of '36* (1972)
* *O Thiasos* (1975)
* *The Hunters* (1977)
* *Alexander the Great* (1980)
* *Athens* (1983)
* *Voyage to Cythera* (1984)
* *The Beekeeper* (1986)
* *Landscape in the Mist* (1988)
* *The Suspended Step of the Stork* (1991)
* *Ulysses' Gaze* (1995)
* *Lumière and Company* (segment, 1995)
* *Eternity and a Day* (1998)
* *Trilogy: The Weeping Meadow* (2004)
* *The Dust of Time* (2007)
* "Three Minutes" in *To Each His Own Cinema* (2007)
* "Sky Below" in *Invisible World* (2011)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 84956677
* LCCN: n85048703
* ISNI: 0000 0001 2141 8826
* GND: 119013568
* SELIBR: 308467
* SUDOC: 027892085
* BNF: cb127306645 (podaci)
* BIBSYS: 90916200
* ULAN: 500472240
* NLA: 36184244
* NDL: 00649744
* NKC: ola2002145153
* BNE: XX1476413
* CiNii: DA13473366
* RKD: 404223
* CONOR.SI: 58945379

 |